khistorydata/jeongjo-sjw-relations huggingface dataset:
정조 17년
兵批判書徐有防進參判李鎭復入直參議尹弘烈病參知金履成未肅拜右副承旨徐美修進以趙宗鉉爲副摠管許侙爲宣傳官任尙珍爲五衛將李觀成爲忠翊將韓宅祚爲古城僉使李奎暹金忠炫徐鎭河曺潤鼎爲五衛將曺命鎭爲忠翊將同知崔大德僉知洪宅淳副護軍金明遇林載洙李永老林泰遠金命爀李遇濟副司直趙宗鉉李得臣閔台爀申光履丁範祖宋鍈金魯永李義弼睦萬中鄭東愼李思祚李敬五同知李奎暹金星基金忠鉉徐鎭河曺潤鼎僉知任尙珍景福將金根竝單付
정조 17년
傳于李冕膺曰承旨房仍同副爲禮房右承旨爲刑房
정조 17년
傳于李勉兢曰備局有司堂上備堂趙心泰與御將明日來待城役有詢問者領府事亦爲來待事遣備郞傳諭
정조 17년
傳于李勉兢曰日寒如此該房承旨馳往禁府刑曹輕囚放釋後回奏
정조 17년
李勉兢啓曰臣敬奉聖敎馳往義禁府取考囚徒案則時囚罪人尹悌東以傳敎拿處係是輕囚故依傳敎放送仍往典獄署取閱囚徒案則逆賊緣坐罪人一名傳敎罪人一名結案罪人四名殺獄罪人一名御寶僞造罪人一名俱係重罪故竝爲仍囚備邊司囚禁奴興才旣是輕囚故卽令放送之意敢啓傳曰知道
정조 17년
兵曹啓目振威衙舍及倉廒諸廨修繕已過百間振威縣令曺允植施以陞敍之典捐補監董首褒折衝李奎暹施以加資之典似合事宜是白乎矣係干恩賞自下不敢擅便上裁是白乎旀其餘監董折衝金忠炫徐鎭河曺潤鼎等論賞竝置之何如判付啓該縣令曺允植段效勞旣甚夥然又於行宮如是修葺極爲可嘉況所重處多年殫誠附近邑郡守先爲調用如無見窠後日政相換陞擬爲旀監董人等段單付五衛將同知例付後減下如無窠加設區處爲旀問於領府事處城役願納五衛將承傳人明日政作窠皆卽區處爲良如敎
정조 17년
徐榮輔以壯勇營言啓曰本營將校射會時連六巡全布人別單書入之意敢啓傳曰知道
정조 17년
李冕膺以訓鍊都監言啓曰本局哨官金錫衡受由下鄕身病甚重勢難還現改差何如傳曰允
정조 17년
癸丑十二月初五日辰時上御重熙堂左承旨入侍時左承旨徐榮輔假注書洪樂游記注官承膺祚記事官徐有聞以次進伏訖上命書傳敎曰政官牌招開政又命書東萊府使尹弼秉疏批訖又命書公事判付命退承史以次退出
정조 17년
行都承旨蔡弘履坐左承旨徐榮輔坐右承旨李勉兢坐左副承旨李冕膺坐右副承旨徐美修坐直同副承旨宋銓坐直注書二員未差假注書鄭文始仕洪樂游事變假注書李弘達仕
정조 17년
李勉兢啓曰大司憲林蓍喆執義宋翼孝掌令李鎭宅鄭毅祚持平李重蓮呈辭持平朴崙壽在外監察茶時之意敢啓傳曰知道
정조 17년
徐美修啓曰領府事蔡濟恭備局有司堂上鄭民始沈頤之尹行任堂上趙心泰依下敎來待矣傳曰入侍
정조 17년
李勉兢啓曰卽者中樞府錄事來言判府事金鍾秀今方入城云係是大臣去就敢啓傳曰知道
정조 17년
李勉兢啓曰卽者中樞府錄事來言判府事金鍾秀今方下去楊州地云係是大臣去就敢啓傳曰知道
정조 17년
李勉兢啓曰壯勇大將金持默時無職名令該曹口傳付軍職何如傳曰允
정조 17년
兵曹口傳政事行副司直金持默金尙集竝單付
정조 17년
徐美修以兵曹言啓曰依下敎薄衣各軍門軍士八名等旣着襦衣故各去核二斤分給之意敢啓傳曰知道
정조 17년
徐美修以禁衛營言啓曰卽下傳敎內水原城役當自開春後爲之備局堂上趙心泰監董堂上差下事務之摠理則蔡領府事主管摠察而都廳及別看役等草記差定財力豈煩經費乎禁御兩營番上軍每番各減一哨限十年爲先以其費用用於城役事分付事命下矣來甲寅二月當十番右部右司屬全羅道五哨軍兵來正月二十五日京中逢點依例準二朔立番之意本道監兵使處當爲知委而上番軍五哨之制依前仍置自今番每哨各除二十七名竝資保收布而每哨以一百名磨鍊徵召之意敢啓傳曰知道
정조 17년
徐美修以御營廳言啓曰本廳來甲寅二月三月當後部後司黃海道五哨軍兵退番代以慶尙左道軍兵進番徵召事草記蒙允矣前部前司屬慶尙左道五哨軍兵正月二十五日京中逢點二月初一日與後部右司軍兵當爲替代立番趁期調送事本道監兵使處依前知會而卽下傳敎內水原城役當自開春後爲之備局堂上趙心泰監董堂上差下事務之摠理則蔡領府事主管摠察而都廳及別看役等草記差定財力豈煩經費乎禁御兩營番上軍每番各減一哨限十年爲先以其費用用於城役事分付事命下矣本廳上番軍五哨之制依前仍置每哨各除二十七名竝資保收布而每哨以一百名磨鍊徵召之意敢啓傳曰知道
정조 17년
蔡弘履以賑恤廳言啓曰南部苧廛洞契任掌全春興今月初五日本洞路傍得一歲遺棄男兒同里居良女趙召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 17년
癸丑十二月初六日辰時上御誠正閣軍士房承旨來待諸臣入侍時右副承旨徐美修假注書洪樂游記注官金良倜記事官徐有聞領府事蔡濟恭行司直鄭民始戶曹判書沈頤之行副司直趙心泰副司直尹行任以次進伏訖上曰左承旨右承旨入侍出榻敎良倜承命出左承旨徐榮輔右承旨李勉兢偕入進伏濟恭曰近日寒煖不調聖體若何上曰一樣矣濟恭曰王大妃殿氣候何如上曰一樣矣濟恭曰惠慶宮氣候何如上曰一樣矣上曰近來日氣稍煖矣數日以來冬令大行可謂猝寒卿是老人得無所難乎濟恭曰自來背寒之證尙爾作苦矣上曰卿之此病自是本證矣濟恭曰然矣上曰水原築城之役卿之爲居留時有所經紀而間因拜相未免中止矣予則以爲限十年可以告訖而若得善於監董之人則何必拖至十年乎大抵凡有事爲莫如先定規模規模莫如預爲經紀經紀又莫如得其人故今日特召卿等者此也濟恭曰保障之地未聞無城而能保障我國雖少若謂以財力之難辦而仍爲中止則是誠不可使聞於他人臣之待罪本府時每於心中私自以爲若趁乙卯年園幸時告厥城役則甚好云矣今若以明年之內爲之則豈不好乎上曰木石與財力予意本不欲煩費經用而以禁御兩營停番軍錢取用則於公於私少無所礙而卽亦軍民兩便之道故果欲以此許施矣濟恭曰凡係本府事自前必欲不煩經費之聖意臣等之常所欽仰萬萬者停番錢取用果極便好矣上曰停番錢爲幾許兩耶心泰曰一年當爲二萬餘兩而限計十年則爲二十五萬兩矣上曰如得四五十萬財則優可告功耶濟恭曰臣意則三十萬兩足可爲之矣心泰曰所入物力姑未可料度而臣意則三十萬兩似爲不足矣上曰物力先以此數姑先拮据足不足間可以次第經紀而得人最難卿意則誰有可合者耶濟恭曰臣意則訓將外無可合者此人自移邑時效勞旣多且其慣熟於監董之事今若擇人無出此右矣上曰然則當在京而監董乎抑或往留而主管設施乎濟恭曰莫如作爲主人矣上曰果好矣而事體重大不可無大臣摠察此則卿外無人矣心泰曰水原府城役監董事纔已承命矣禁御軍除番先爲劃下之財力如二十八萬數當就此始役而石物浮出待開春始役今春已浮之石當於歲前運入而趁此經始之初設築凡節宜先講定槪南北邊石城及東西邊土築歸一停當然後來頭工役似無掣礙之端且以城制言之雉堞譙樓便若鳥翼車輪不可或廢今此城址山勢不峻郊野案平曲城譙樓尤宜得力矣大臣今適入侍且命摠理下詢處之何如上曰大臣之意何如濟恭曰城役旣在來春則設築凡節不可不豫爲講定南北邊石築無容更議至於東西邊則以其基址多占主峯與案山故議者皆以土築爲便更思之主峯案山天作之地不可掘鑿其土以傷山脈則其勢當於遠遠地取土以來若然則工費反有浮於石築而以城體言之石勝於土其理較然東西邊亦依南北邊一體石築似好有城而不設雉堞譙樓則與無城將無同旣知其然則今不可闕一我朝先輩遺集中亦多論及此事使主事之臣博考詳論俾免疎漏亦好最是水勢之疏導終有關心臣意則從某至某鋪張石橋以堅實不動爲務然後築城其上與平地所築連傅則汎濫之患似可稍殺而以其工費較之於水門虹蜺之制則省力甚多以是講定亦似爲好若其第一要道不務速不務華堅築址根雖百千年無或搖動方可以得力於緩急矣餘外小小節目間事惟在監董之臣隨處通變而已何必盡煩於筵席乎上曰卿言皆好矣依爲之凡事先立大綱然後規模定而次第節目間事當擧而措之監董堂上已命差下使之開春後卽爲始役築城之大綱莫如形便該堂從近下去定其基址勿圓勿方勿念觀瞻務從因制乘勢之策董役之大綱在於便運而利輸卿等預究古人引重起重之遺式而行之鳩財之大綱先劃之外勿煩經費亦勿勒捧願納更思兩便之道制樣之大綱上如簷下若磴而甕城譙樓懸眼漏槽鑿壕設雉之隨地排分遠倣中國之法近取故相之論卿等亦須博考詳度俾後人知今日朝廷之有人可也出擧條心泰曰城役所用各項物種多有及今措備者而禁御兩營鄕軍停番條年限旣遠且每年所收不過二萬餘兩則將無措施隨其所用姑先推移貸用於禁御兩營遺在及各衙門稍裕處後以其每年所捧流伊充報恐合事宜敢此仰達矣上曰依爲之出擧條心泰曰所用米太今將貿取而將自明年船運後當用則匠募料米車牛喂太本府某樣穀中姑先貸用何如上曰依爲之出擧條上曰石城與譙樓雉堞之制今已決定浮石之道可以經紀矣已浮之石卿等旣以歲前運致爲便云然則來頭新浮之石必於開春後爲之而浮出處爲幾里耶心泰曰卽三里七里之地而道路甚平坦易運矣濟恭曰八達山越邊之地自邑相距不過三里而石材旣優且好可謂無盡藏矣其地名卽空石面云臣常以爲神慳鬼祕以待今日者莫非聖孝格天而然矣上敎心泰曰俄者批旨有該堂下去看審形便之敎此重其事之意也卿須數日內下去雖留一兩日其基址與水道詳細遍審其小小節目間事就議大臣從便措處可也上敎濟恭曰耆社褒貶聞將爲之而耆社諸堂至於二十三人之多無故赴坐者爲七人而時原任元輔曁曾經吏兵判文任也其中偕老者又是二人云可謂壽域昔在先朝特命行貶坐於闕中又親臨耆社設粥而饗老仍以粥字韻有御製而使之賡進此實曠古盛擧今當別有傳敎卿等齊會耆社之日各自賦詩以爲賁飾之方好矣命美修書傳敎曰水原城役當自開春後爲之備局堂上趙心泰監董堂上差下事務之摠理則蔡領府事主管摠察而都廳及別看役等草記差定財力豈煩經費乎禁御兩營番上軍每番各減一哨限十年爲先以其費用用之於城役事分付命勉兢書傳敎曰今聞領相所帶衙門褒貶次第當爲之云而若自旬後爲之則老人筋力似難强自明日從便爲之事更令錄事往傳于領相壯勇大將金持默敍用仍任使之限內磨勘事分付又命書傳敎曰昨聞耆社貶坐亦當設行云而進參之諸堂凡七人時原任元輔二時原任吏兵判文任二內外偕老者二事甚稀貴況起感於昔年甲子纔有頒編於大庭者此時祝慶之心凡係及老之典豈忽尊年令度支備送煖飽之需於耆社齊會之日事分付又命書傳敎曰耆堂中有罷散人云飭已行且非首犯前惠堂金尙集敍用仍令該曹口傳付軍職使之參坐於耆社事分付濟恭曰臣等幸生聖世上而侍殿下同樂太平而擧一世咸囿於春坮之中如臣無似卽陶甄中一物也今此優老之擧實出於倣古述事之聖德尤不勝萬萬欽仰矣命榮輔書傳敎曰此時予心之祝慶日深一日而慈宮之愴昔慕先此時尤切初欲於歲初致祭于奉朝賀祠宇以慰慈宮之思矣更思猶遲矣況於今年計奉朝賀年甲爲八十有一年而爲奉朝賀內外子孫者亦準此八十有一之數福履之盛有如是矣洪奉朝賀貞敬夫人李氏祠宇卜日遣官致祭祭文當親撰以此分付命退諸臣以次退出
정조 17년
行都承旨蔡弘履坐左承旨徐榮輔內閣直右承旨李勉兢坐直左副承旨李冕膺坐右副承旨徐美修坐同副承旨宋銓坐直注書二員未差假注書韓耆裕仕鄭文始仕直事變假注書李弘達仕
정조 17년
藥房都提調洪樂性提調徐有防副提調宋銓啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣矣都相聞已入來三館褒貶今日當爲之云卿等勿爲入侍宜矣
정조 17년
宋銓啓曰來十一日輪對日次矣敢稟傳曰爲之
정조 17년
徐美修啓曰來十一日朝參日次矣敢稟傳曰停
정조 17년
徐美修啓曰禁衛營將官來言今日本營軍兵日次私習云矣敢啓傳曰後日次爲之
정조 17년
徐美修啓曰御營廳將官來言今日本廳軍兵日次私習云矣敢啓傳曰後日次爲之
정조 17년
假注書洪樂游改差代以韓耆裕爲假注書
정조 17년
傳于徐美修曰右承旨右副承旨入侍
정조 17년
傳于徐榮輔曰京畿監司入侍
정조 17년
以京畿監司徐龍輔狀啓各邑班族單付同知未追榮人開坐事傳于李冕膺曰今日口傳下批敎旨安寶下送以爲俾卽分給之地事回諭
정조 17년
兵曹口傳政事以李敬培白成一爲同知以李玄圭李敏德朴春源張宅祚爲僉知
정조 17년
宋銓以弘文館領館事意啓曰今日褒貶坐起時副提學當爲進參新除授副提學李義弼卽爲牌招何如傳曰允
정조 17년
以副提學李義弼牌不進罷職傳旨傳于宋銓曰只推更爲牌招
정조 17년
宋銓啓曰卽者奉敎洪樂游以其親病陳疏徑出原疏以國忌正日纔已退却矣所當直捧禁推傳旨而此與無端徑出有異推考何如傳曰允
정조 17년
宋銓以禮曹言啓曰今十二月初一日常參兼行次對輪對官久任郞廳同爲入侍時鍾顯所啓明年立春在於初四日而上辛祈穀在於初三日矣月令元日祈穀在於迎春東郊之後則祈辛之禮恐當在於立春之後且考宋史景德中廷臣奏啓蟄而郊乃三代彝章郊在春前乃後世變禮請以正月立春後行上辛祈穀之禮從之然則記傳所載明有可據宋朝典禮亦可倣行祀典至重雖不敢遽議而適有區區之微見敢此仰達矣上曰祈穀之用立春後上辛禮書本文文勢似然頗欠分明此所以唐宋以來有諸儒異同之論而歷代用辛亦各異規者也此一款非不欲博考釐正而予意則神之格思在於誠敬不在於立春之前後辛日近於刊冊印行之時亦未釐正者亦此意也然卿之所奏言則有據典禮則所關至重令內閣弘文館博考草記後仍令大臣文任獻議本曹指一稟處可也
정조 17년
癸丑十二月初七日巳時上御重熙堂右承旨右副承旨入侍時右承旨李勉兢右副承旨徐美修假注書鄭文始記事官洪樂游徐有聞以次進伏訖上曰左承旨左副承旨提調畿伯入侍賤臣承命出傳左承旨徐榮輔左副承旨李冕膺與藥房提調徐有防京畿監司徐龍輔以次進伏上敎冕膺書祈穀辛日博古草記上敎龍輔曰弘陵奉審纔有下敎今日日勢似難復命明朝復命而碑閣祭器竝皆一一奉審局內諸陵一體奉審可也有防曰夜間聖體若何上曰一樣矣有防曰王大妃殿氣候何如上曰一樣矣有防曰惠慶宮氣候何如上曰一樣矣上敎有防曰此下桂發丸今日製入可也上曰醫官之加資而未追榮者有之乎有防曰多矣命榮輔書傳敎曰是日何日卽貞聖聖后誕辰也小子生年在聖后周甲之年偏蒙聖后慈覆之恩每日是日不敢虛度弘陵遣畿伯奉審以來命勉兢書傳敎曰今因老人追榮事聞提調言三廳內醫多未及追榮云以渠輩之效勞豈可如是已經實職而未及追榮者今日口傳擧行未經實職者加設擬入樞銜仍卽追榮後草記減下通政之類未經僉知者依右例從夫職下批後亦爲草記減下事分付該曹命勉兢美修等分讀公事書判付訖仍命退諸臣以次退出
정조 17년
徐美修啓曰禁衛營將官來言今日本營軍兵日次私習云矣敢啓傳曰知道
정조 17년
徐美修啓曰御營廳將官來言今日本廳軍兵日次私習云矣敢啓傳曰知道
정조 17년
宋銓啓曰京畿監司徐龍輔奉審後來待矣傳曰入侍
정조 17년
傳于李勉兢曰右承旨同副承旨入侍
정조 17년
傳于徐美修曰右副承旨入侍
정조 17년
以楊州牧使李東馨拿處傳旨傳于徐美修曰分揀
정조 17년
以京畿監司徐龍輔狀啓弘陵昌陵奉審事傳于宋銓曰雨漏處令陵官從便修改事分付
정조 17년
以平安監司李秉模狀啓江界玉洞境新入民戶與耕田數爻馳啓事傳于蔡弘履曰生聚之效墾闢之功營邑益加交勉俾有日闢之實效事回諭
정조 17년
以黃海監司李泰永狀啓白川郡守李述源限麥秋仍任事傳于李冕膺曰自相換日計仕事分付該曹此意回諭
정조 17년
徐美修以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 17년
徐美修以備邊司言啓曰水原府城役都廳及別看役等草記差定事命下矣前兵使李儒敬都廳差下別看役爲先以前府使梁塤前郡守朴泂前縣監丁遇泰差下南北城樓及上下水門之役分掌監董何如傳曰允
정조 17년
徐美修以壯勇營言啓曰本營軍兵等中日試射時鳥銃沒技人依節目別單書入之意敢啓傳曰知道
정조 17년
李勉兢以義禁府言啓曰行司直鄭民始所啓內法典中本無治贓之律凡有贓吏直斷以監守自盜之律贓與盜各異盜者卽指竊取公貨之類贓者料理掊克之類冒犯贓汚之類未有不滿四十貫者若過此數則雖至千萬金亦皆同律故處按廉之任者每難於刺擧照律之際亦多難處終不免方便苟簡之歸法旣不信人不畏法臣議則法官就議大臣隨其贓之多少定其律之輕重事擧條啓下矣就議于大臣則領議政洪樂性以爲著律制令意義甚重有非膚淺之見所可率爾硬定而況臣素眛律文重之以衰耗昏瞶何敢臆對於改定律文之論乎惟願廣詢博採而裁處焉云判中樞府事朴宗岳以爲臣素昧律文何敢强其所不知而爲知之乎第考大明律有監守自盜律有官吏枉法贓律有坐贓致罪律又有那移出納律其條列斑斑可考則只當依律文隨其罪之淺深而法爲之輕重而已恐不必於已定律文之外更爲別立名例矣至於方簡苟簡之弊非法之不備也卽人之不能守法而然也臣之迷見如此惟在博詢而處焉伏惟上裁云左議政金履素以爲臣於律文素所昧昧有不能率爾臆對而大抵計贓四十貫之當用一律者或以贓不甚多而律則至重每傅生議故其在懲貪之政守法之道兩有所掣礙今此筵臣所奏儘有意見而雖欲就此變通旣是屢百年著爲令式者則亦難遽議其更定惟願聖明更加博詢而裁處焉右議政金憙以爲律有以準之別則不可謂不分輕重況監守自盜贓之四十貫以上枉法贓之八十貫以上皆斷以一律者必有義意可以遵行第臣於律文本自瞢昧有不敢臆對云奉朝賀鄭存謙領中樞府事蔡濟恭病不獻議云矣大臣之議如此上裁何如傳曰卿等具意見指一稟處可也
정조 17년
癸丑十二月初八日巳時上御重熙堂左承旨京畿監司來待諸臣入侍時左承旨徐榮輔假注書鄭文始記注官承膺祚記事官徐有聞京畿監司徐龍輔監董堂上趙心泰都廳李儒敬以次進伏訖上敎龍輔曰以卿之異於他家人故特命奉審弘陵者此也陵上丁字閣碑閣及祭器果皆詳細奉審乎龍輔曰依下敎一一奉審而果皆無頉矣上曰局內諸陵亦皆無頉乎龍輔曰然矣上曰昨日何時還營乎龍輔曰人定時還營矣上敎心泰曰明日下往水原看審形便乎心泰曰然矣上曰然則與都廳同往而畫員亦爲帶去以爲圖形以來而非特城址圖形竝與邑內閭里及山野入望處皆爲圖形人家之稍大者亦記其某人之家詳悉圖畫以來好矣敎儒敬曰水原城役何等重大日昨筵中纔有講磨而予以都廳謂瞭然故任之以此事都廳旣出身事君不於此等事效勞則更於何報效乎儒敬曰臣敢不竭誠殫力以報萬一乎上曰都廳之意如何經記耶儒敬曰臣已聞堂上之言日前筵敎至爲穩當臣豈有別見乎懸眼漏槽雉城甕城等事水道之石橋虹蜺等事果如何耶儒敬曰俄與堂上亦有酬酢而大體向承下敎之後方略形便瞭然如在目中遵此擧行自當善成臣等多般商度實無別般意見之可達者矣上曰城役自古多有論難而經綸之士無不以此爲言取捨裁度惟在述者之能而大抵築城之法莫如堅築基址基址固然後方可及於其餘制度矣城而無雉是無用之城也雉城決不可不築也古人莫不以甕城爲重門無甕城亦可謂無用之城也甕城又不可不築也徒爲觀瞻之美而不念堅緻之方固不可也而觀瞻之美亦有助於禦賊兵法貴乎先奪人之氣故蕭何大治未央宮亦曰非壯麗無以重威然則城樓雄麗使觀者奪氣亦爲守城之大助懸眼之制或曰非甓城不可爲也此則不然甓旣懸眼則石何以獨不得懸眼乎心泰曰城而無雉雉而不懸俱非守城之良制懸眼決不可不爲矣上曰漏槽五星之之制卿與都廳相議講究俾古人之美制咸備於此則後之覽者亦必知今日朝廷之有人也心泰曰臣等當竭誠爲之矣上曰或設多以燒甓以築爲便而東人不嫺燒甓冗費倍多不如石城之爲便矣儒敬曰本府土品恐不合於甓且傍近處旣有石材何必燒甓乎上曰浮石之所旣在數里之地運輸便當又聞領府事言浮石處面名卽空石面云石物之藏於是面而爲今日用者亦非偶然也領府所云是面之名以空石乃石空之意者誠然矣天爲水原城府有此奇兆矣心泰曰年前鸎峰石之取用亦非人力今此空石面之又多石材亦是天授也實爲慶幸矣上曰城旣設雉則其形當逶迤屈曲平地外依山處因地形而屈曲處則不必設雉至於四角之不可爲雉處或設臺或築樓築舖則觀瞻之美瞭望之便兩盡其道此在卿等之能耳心泰曰謹當依聖敎從便奉行矣上曰始役當先自何處乎儒敬曰當先設門樓而築基之役竝爲擧行如此之際石材亦自輸致矣上曰日前擧條批答中有上如簷下如磴之敎卿等能解見乎心泰曰此是如圭之制鏡城城如此矣儒敬曰鏡城臣未見之而聞倭城亦如是云此卽築城之美法也上曰不知者以爲城腹枵則非完久之道也予言豈是全然向外之謂乎惟在自上以下漸次以收至於城身之半腹微微漸展以合古制也心泰曰然矣上曰嶺南諸城中晉州城有譙樓甚好云亦送人知來好矣心泰曰咸安郡守沈鏔自有才諝之稱聞瓜期在卽云使之躬往看仍爲圖形上來之地似好矣上曰依此爲之可也譙樓當爲幾座乎儒敬曰四角各設一座恐好矣上曰將臺將以何處爲之耶心泰曰八達山基址占得高處四望皆通甚便當於瞭望城外以此爲定似好矣上曰水門之制或曰虹蜺爲便或曰石橋爲便予意則石橋甚完固矣橋柱前後相柱爲犬牙相制之形好矣儒敬曰漢北門亦爲石橋而其制未甚好今若用石橋而善其制度則其堅實勝於虹蜺矣上曰雖小於此之事例有甲乙之論況此莫大之役乎始役之後如或動於諸議則做事誠難規模一定必須堅持勿撓然後方可做得予意已定決不爲浮言所格信訓將亦須知此不撓諸說可也心泰曰臣旣奉承上命幹此大事設令有受成策於上者往至役所而有違所料則將不得遵行況外間異同之論乎上曰卿言甚好甚好敎心泰曰柳馨遠磻溪隨錄補遺有移水原邑治於北坪建築城池之論百年前預爲此論若觀今日事者豈非異乎心泰曰誠爲奇異矣榮輔曰訓鍊大將趙心泰以監董堂上城址看審事明日水原府出去矣所佩命召兼帶右邊捕盜大將命召及大將牌傳令牌何以爲之而將兵之任不可一刻無摠察之人捕將則在前如此之時有他邊大將兼察之例今番則何以爲之乎上曰仍佩往來訓將則壯勇大將兼察捕將則禁衛大將兼察牌招聽傳敎此後往來除取稟仍佩往來兼察亦爲依此爲之出擧條心泰曰水原府城址看審事明將出去而有一事預爲稟定者槪己酉年移治時各道之民騈塡坌集主客俱困進退不得末乃有自朝家給糧還送之擧以此推之城役時又復動於風聲相率輻湊必如前日之爲而今此城役旣限十年漸次經紀雖如募軍之類猶其邑底庶可分排使役然則遠近之民徒費往來勞苦而已與其任渠輩行止以致畢境狼狽不若預先知委俾勿妄動之爲愈以此意出擧條自備局行會各道以爲曉諭各邑坊曲之地似有實惠於小民故敢此仰達上曰依爲之出擧條敎心泰曰今行奉審園所而來可也仍命退諸臣以次退出
정조 17년
癸丑十二月初八日午時上御重熙堂右承旨同副承旨入侍時右承旨李勉兢同副承旨宋銓假注書鄭文始記注官承膺祚記事官徐有聞以次進伏訖上命書傳敎曰左承旨尙方兼帶許遞上曰尙方貶坐從速擧行命勉兢書公事判付訖仍命退承史以次退出
정조 17년
行都承旨蔡弘履坐左承旨徐榮輔內閣直右承旨李勉兢坐直左副承旨李冕膺坐右副承旨徐美修坐直同副承旨宋銓坐注書徐有聞仕一員未差假注書鄭文始仕直事變假注書李弘達仕
정조 17년
傳于宋銓曰禮房承旨馳詣受香所奉審摘奸以來
정조 17년
傳于李冕膺曰翰林徐有聞還付注書政院褒貶使之限內磨勘
정조 17년
傳于蔡弘履曰都承旨左副承旨入侍
정조 17년
傳于李勉兢曰右副承旨入侍
정조 17년
以京畿監司徐龍輔狀啓安山郡守趙鎭完催促下送事傳于李冕膺曰今日內下送後草記
정조 17년
癸丑十二月初九日巳時上御重熙堂都承旨左副承旨入侍時都承旨蔡弘履左副承旨李冕膺假注書鄭文始記注官安經心金良倜以次進伏訖上敎弘履曰不見卿久矣伊後始爲承旨乎弘履曰然矣上曰其時因何事端而然弘履曰以領府事疏事坐罷矣上曰遂事不必說去仍命弘履等書公事判付命退承史以次退出
정조 17년
癸丑十二月初九日午時上御重熙堂右副承旨入侍時右副承旨徐美修假注書鄭文始記注安經心金良倜以次進伏訖上命書傳敎曰每歲園幸之行於正月者爲江民也爲農民也當寒往來百官三軍之勞有未暇顧焉行之數年細察民情則欲除江民之弊而三冬等待反甚爲弊欲除農民之弊而掃雪治道亦反爲弊所欲除弊者弊乃如此一風念船人一雪念田夫自冬初至春初拜園還宮之前無非役心而費思之時而推以予意可知民情是豈凡係本園不欲毫分貽弊之本意乎更念事勢亦足闊狹自再明年園幸以三四月或八九月中爲之令舟橋司知悉仍將此傳敎曉諭于田夫船人等處俾各預知便好之道事下諭于監董堂上上曰兼史一員限門限出去司寒祭所奉審罷祀後仍陪來神輿後復命可也上曰此傳敎下諭于監董堂上仍以諺書翻謄一本知委坊曲後亦爲謄付官門事以筵敎書報守臣可也美修曰訓將監董堂上下去華城時訓將則壯勇大將兼察捕將則禁衛大將兼察而此後依此爲之事纔有成命矣將任兼察事體甚重來頭兼察時每令牌招聽傳敎何如上曰依爲之出擧條仍命退承史以次退出
정조 17년
行都承旨蔡弘履坐行左承旨李鼎揆在外右承旨徐榮輔內閣直左副承旨李冕膺坐直右副承旨徐美修坐同副承旨宋銓坐直注書二員未差假注書洪樂游仕金錫泰仕直事變假注書李弘達仕
정조 17년
徐美修啓曰備邊司郞廳來言今日賓廳日次而領議政洪樂性褒貶進左議政金履素右議政金憙俱有身病不得來會云矣敢啓傳曰知道
정조 17년
徐美修啓曰大司憲林蓍喆執義宋翼孝掌令李鎭宅鄭毅祚持平李重蓮呈辭持平朴崙壽在外監察茶時之意敢啓傳曰知道
정조 17년
蔡弘履啓曰假注書洪樂游金錫泰仍察何如傳曰允
정조 17년
傳于宋銓曰左副承旨同副承旨入侍
정조 17년
傳于宋銓曰明日輪對貶坐相値後日次待令
정조 17년
傳于徐美修曰政官牌招開政
정조 17년
有政吏批判書金思穆進參判沈煥之禁府坐起進參議李勉兢未肅拜同副承旨宋銓進以李鼎揆爲左承旨徐潞修爲工曹佐郞洪亮猷爲慶基殿令壯勇提調金持默靑城尉沈能建奉常副奉事安敬默以上竝單付贈執義柳馨遠贈吏議祭酒加贈事承傳
정조 17년
徐美修以兵曹言啓曰景福宮衛將崔大德慶熙宮衛將金敬膺俱以身病猝重時月之內無望供職呈狀乞遞輪番之任不可久曠竝改差何如傳曰允
정조 17년
徐美修以兵批言啓曰卽接大報壇守直官所報則守直官王道恒田相龍今已滿四十五朔云取考庚戌年啓下節目則滿二十朔後付司果四十五朔後加一資事載錄矣依節目王道恒田相龍加資下批之意敢啓傳曰知道
정조 17년
徐美修以兵曹言啓曰五衛將李彦敬身病猝重時月之內無望供職呈狀乞遞輪番之任不可久曠改差何如傳曰允
정조 17년
兵批判書徐有防進參判李鎭復參議尹弘烈病參知金履成入直右副承旨徐美修進以李尙直爲五衛將鄭聖翰爲忠壯將玄相勛爲景福將李遇春爲慶熙將副護軍徐有秉副司直鄭昌順洪仁浩同知閔光祿僉知金根訓鍊僉正張夢說以上竝單付權綝爲羽林將高雲瑞爲五衛將李彦煐爲南虞候
정조 17년
李冕膺以吏曹言啓曰安山郡守趙鎭完今月內下送後草記事命下矣催促發送之意敢啓傳曰知道
정조 17년
徐美修以兵曹言啓曰加設同知中樞府事李敬培白成一加設僉知中樞府事李玄圭李敏德朴春源張宅祚依傳敎竝減下之意敢啓傳曰知道
정조 17년
徐榮輔以義禁府言啓曰洪大協李相璜各杖一百收贖告身盡行追奪然律草記批旨內如有功議各減一等以公罪勘放可也事命下矣洪大協六代祖振道靖社功臣云功減一等杖九十以公罪收贖李相璜無功議云杖一百以公罪收贖之意敢啓傳曰允
정조 17년
徐榮輔以義禁府言啓曰開城府留守李秉鼎狀啓內礪峴鎭前僉使禹聖謙幻弄餉還之罪令該府稟處事啓下矣禹聖謙方在開城府云依例發遣府書吏拿來何如傳曰允
정조 17년
禁府禹聖謙拿囚啓考律勘放後草記爲良如敎
정조 17년
綾恩君具允明疏曰伏以各司殿最飭敎甚嚴臣亦何敢不竭蹶奉承第伏念兩提調衙門必備員而後開坐卽是不刊之典而臣之所帶宗簿寺春夏等褒貶雖緣特敎未免獨行而不安之心尙切于中今若諉之已行而又復唐突冒當則跡涉無嚴欲守公格而至於頉稟則義所不敢玆不得不略入文字仰煩崇聽伏乞聖明俯察難行之狀仍治瀆撓之罪俾便公私不勝幸甚答曰省疏具悉宗簿寺貶坐之拔例設行意在於欲令寺屬慣習寺例況卿壽與福伯仲於領相所以特除者亦欲都提擧之次次備員也卿須依今年六月下敎卽爲安心擧行明日耆社之會盛事也亦須往參
정조 17년
掌令李鎭宅疏曰伏以臣遠人也以跡則單冷以姿則鹵莽淸朝言責豈有一分堪承之望而區區寸衷只在於一登筵席獲覲耿光昨秋赴召旋蒙恩遞去夏特除巧値實故盤桓旅邸寤寐如結迺者適叨見職常參有命强策疎劣章皇登對逖違之餘復近尺天榮耀極矣至願畢矣退塡溝壑更無餘憾顧何敢貪戀徊徨不念古人宜去不去之戒哉玆敢冒控衷情冀蒙諒察伏乞聖明亟降遞免以便行止千萬至祝臣於乞免之章豈敢贅陳而鄕間民隱旣有所懷泯默不言則是負聖明也負臣心也幸殿下勿以人廢言少垂察焉噫今日民弊可言者不爲不多而絶可矜而最難保者寺奴是已均是民也而一號爲奴則子子孫孫永爲賤役不得齒於平民之列故男而有至老不娶者女而有終身不嫁者此豈非感傷天和之一端耶推刷官之革罷此何等深仁厚德而一付之於守宰之後居住來歷尤無所憑査只令寺奴中頭目別差等任塡其頉而徵其貢奸僞日滋弊端歲加百計逃匿多般圖頉以生爲死以存爲亡之弊無邑不然無歲不然於是乎所謂續案徒擁虛簿而已每當納布之際或有匿其名而責其貢者或有掩其人而越徵其族者指東爲西以假成眞一部貢案徒屬虛僞其父之名其子仍冒某甲之稱某乙混同爲守令者雖有離婁之聰其何以辨別虛實耶年前特敎行査從實釐正者實爲寺奴生死肉骨之恩而隱匿則猶舊也欺詐則如前也其所査頉者未必爲眞箇査頉其所搜得者未必爲眞箇搜得則雖云一番釐正只是一番騷擾臣則的知其無實效也臣愚區區竊有所一得者原其積弊實由於奴之一字逃匿者是也欺隱者是也無論虛實眞僞列邑旣有徵貢之處每年亦有納布之人則永罷奴婢續案換作他般名色視同凡民只責身役從前良民或納貢代自來寺奴或答良役良賤同歸彼此無別則在朝家無少損在寺奴爲大惠如是定式則雖不患其不相當獨其婢貢一條旣無可徵之處宜有不足之慮而所謂婢貢除却雜費則每口二十五緡之錢其數不多易於充補此則付之營邑某樣變通從長區處如向日給代條之爲則恐無大段難便之端法久弊生不可不革隨時制宜羲經大義伏願殿下斷自宸衷亟許施行則在國家祈永諴小之道未必無小補也臣無任云云省疏具悉寺奴婢之弊可勝言哉欲行大釐正之擧年前宣綸廟堂問諮便否間因大臣之遞免尙稽于今矣觀爾疏陳聞所未聞先從本道伯知此察飭俾有得寸亦寸之實效爾疏中寺奴婢之受困甚於刷官革罷之前云而刷官主內奴守令主寺奴弊之益痼非法之罪卽守令不能盡心之致申令廟堂謄關嚴飭諸道爾其勿辭察職
정조 17년
癸丑十二月初十日午時上御重熙堂左承旨入侍時左承旨徐榮輔記事官徐有聞記注官金良倜記事官洪樂游稟事閣臣徐有防以次進伏訖上命書榻敎曰吏曹參議前望單子入之待下批牌招參政又命書榻敎曰前假注書金錫泰分揀又命書傳敎曰故處士贈執義兼進善柳馨遠其所撰磻溪隨錄補遺編曰水原都護府加廣州下道之一用等面移治於坪野臨川因勢邑城可築申之以邑治規模坪野大勝眞是大藩鎭氣象地內外可容萬戶又言築城力役當藉鄕軍停番之需蓋其人有用之學著之爲經濟文字奇哉其論水原形便也移治之謨築城之略身在百年之前燭照今日之事與合面停番等節文細務亦皆鑿鑿如符契見其書而用其言尙謂之曠感其書不見而如見其言未聞而已用其人之所抱固富矣卽此華城一事在予可謂朝暮遇記昔其家之後承之推恩也例贈戶曹佐貳相臣力言其例贈之銜反遜於特贈不可施於此儒嘗以其言爲是況今興思豈闕揭厲之典加贈成均館祭酒其嗣孫令該曹訪問以聞有防曰權管準二十四朔後陞六而馬馬海里權管姜彙喆瓜滿在於明年二月矣論以參下則六月都政當爲出代而彙喆以參上除拜與參下出六人有異依他邊將例以瓜滿施行何如上曰以參下窠施行而今都政差代宣傳官備郞中極擇差送可也有防曰去十月二十九日春塘臺試射時宣傳官李彦煐柳葉箭小布連五巡全布有陞敍之命而彦煐曾經三品已爲資窮矣陞敍一款無可施之道何以爲之乎上曰聞是雲南君之子以堂上邊閫虞候今日政差送時任虞候權綝遞付京職仍用邊地履歷以示念其祖兼除未經者積薪之弊可也出擧條有防曰今番都政時新資區處當爲五窠而見窠只是四處準朔中軍中京畿中軍金㷞江原中軍白東遠旣伏承姑勿內移之下敎矣勢將以新舊資營將未準朔人中推移備擬而在前如此之時必經筵稟後擧行故敢此仰達矣上曰依爲之出擧條命退諸臣以次退出
정조 17년
行都承旨蔡弘履坐左承旨李義弼坐右承旨徐榮輔內閣直左副承旨李冕膺坐右副承旨徐美修坐直同副承旨宋銓坐直注書二員未差假注書洪樂游仕金錫泰仕直事變假注書李弘達仕
정조 17년
徐美修以都摠府言啓曰今日入直內三廳武兼禁軍及軍兵等中日習射請出標信傳曰知道
정조 17년
宋銓啓曰來十六日日次儒生殿講日次矣敢稟傳曰十五日爲之處所以開坼處所爲之
정조 17년
蔡弘履啓曰新除授左承旨李鼎揆時在慶尙道慶州地斯速乘馹上來事下諭何如傳曰允
정조 17년
吏曹判敦寧任希曾知敦寧宋濟魯竝單付除授事承傳
정조 17년
傳于宋銓曰今聞附奏於史官之言耆社大臣以下明當進箋稱謝云其在尊高年敬大臣之道禮當親受以此分付
정조 17년
宋銓啓曰明日耆社大臣進箋親受事命下矣處所以何處爲之乎敢稟傳曰便殿爲之侍衛以入直擧行
정조 17년
徐美修啓曰明日殿座時承旨當爲備員而左承旨李鼎揆在外何以爲之敢稟傳曰許遞前望單子入之待下批牌招察任
정조 17년
承旨前望單子入之李義弼落點
정조 17년
李冕膺以義禁府言啓曰時囚罪人禹聖謙考律勘放後草記事命下矣禹聖謙開城留守李秉鼎狀啓內軍餉事體何等至重而幻弄餉還罔有紀極代錢偸食之數至爲二百餘兩反作未捧之米太又爲三百六十六石則究厥罪狀萬萬絶痛其罪狀令該府稟處罪取考律文則大明律那移出納條有曰凡各衙門收支錢糧等物監臨主守不正收正支那移出納還充官用者竝計贓準監守自盜論監守自盜贓二十貫杖一百流二千里名例有曰加者數滿乃坐大典通編倉庫條有曰還穀反作守令徒三年定配又五年禁錮名例有曰二罪俱發以重者論推斷條有曰犯私罪杖一百以上之罪決杖告身盡行追奪雜令條有曰王府決杖者代以金贖矣禹聖謙從重論杖一百收贖告身盡行追奪全羅道求禮縣流二千里定配而以狀啓內辭意具罪目依例發遣府書吏押送配所何如傳曰允如有功議各減一等可也
정조 17년
徐美修以義禁府言啓曰禹聖謙杖一百收贖告身盡行追奪全羅道求禮縣流二千里定配照律草記批旨內如有功議各減一等可也事命下矣禹聖謙父尙圭揚武原從功臣云功減一等杖一百收贖告身盡行追奪徒三年定配之意敢啓傳曰知道
정조 17년
癸丑十二月十一日巳時上御重熙堂右承旨入侍時右承旨徐榮輔假注書洪樂游金錫泰記注官安經心金良倜一提學鄭民始以次進伏訖上敎樂游曰爾父曾以實注書入參於先朝耆臣貶坐時而爾又以注書適値今日事誠不偶爾須持此御製往傳耆社而齎奉於龍亭細杖鼓吹以去可也樂游承命先退民始曰關西所在賑廳別會錄小米二萬七千石入於各年停退已成舊還卒難收捧在該廳便是等棄之物今若屬之本營漸次收拾則在此在彼其爲公穀則一也而以等棄善爲收拾則亦可幸矣賑廳停退條舊還小米二萬七千石移屬本營何如上曰依爲之出擧條民始曰此後舟橋當於春秋擧行其所編結維繫之道比諸氷合時尤當致力大碇次雜木限五十介撐柱及椓釘次朴達木眞雜木限數百介覓取稅船上來時添付以送之意分付忠淸水使處何如上曰依爲之出擧條仍命書傳敎曰耆堂中前判書任希曾未經判敦寧前知事宋濟魯未經東班正卿云判敦寧李敏輔知敦寧金頤柱許遞其代兩耆堂隨品除授仍命退諸臣以次退出
정조 17년
行都承旨蔡弘履坐左承旨李義弼坐直右承旨徐榮輔內閣直左副承旨李冕膺坐右副承旨徐美修坐同副承旨宋銓坐直注書二員未差假注書洪樂游仕金錫泰仕直事變假注書李弘達仕
정조 17년
藥房提調徐有防副提調宋銓啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 17년
李冕膺啓曰大司憲林蓍喆執義宋翼孝掌令李鎭宅鄭毅祚持平李重蓮呈辭持平朴崙壽在外監察茶時之意敢啓傳曰知道
정조 17년
傳于徐美修曰侍衛毛具
정조 17년
傳于蔡弘履曰今日進箋時殿庭鼓吹工人各給木一疋典樂一體施賞
정조 17년
傳于徐榮輔曰貢柑過至月未到則以他果頒給他果未到則亦以黃大口代頒今年則柑橘封發狀啓尙不來到雖來到當過歲頒柑以柚子代行明日當親臨試取通方外處所以春塘臺爲之儒生由月覲門集春門入之事分付
정조 17년
傳于李冕膺曰明日雖値殿座各司貶坐依例爲之事分付
정조 17년
以黃海監司李泰永狀啓金川郡捧留開城府所管小米太移劃延安還民令廟堂稟處傳于宋銓曰依狀請施行事回諭
정조 17년
徐美修以義禁府言啓曰明日柑製時本府都事皆爲赴擧武都事一員當直入直而月覲門集春門靑陽門禁亂都事及本府入直都事公事回公都事無以推移假都事五員令該曹口傳擇差以爲分排之地何如傳曰允
정조 17년
癸丑十二月十二日午時上御便殿耆社大臣以下進箋入侍時行都承旨蔡弘履左承旨李義弼右承旨徐榮輔左副承旨李冕膺右副承旨徐美修同副承旨宋銓假注書洪樂游金錫泰記注官安經心金良倜一提學鄭民始檢校直提學徐鼎修原任直閣徐龍輔尹行任檢校直閣鄭大容南公轍以次進伏訖上曰耆堂子孫無論有職無職儒生童蒙皆令後陪入來進箋時各其子孫扶腋以入之意分付可也賤臣承命出傳領議政洪樂性子漢城府右尹洪義榮宗親府典簿洪大榮孫幼學洪鎬基領中樞府事蔡濟恭綾恩君具允明子漢城府判尹具庠孫幼學具孝元具悌元刑曹佐郞具忠元曾孫幼學具得魯玄孫五歲童具玄壽水原府留守李命植子左副承旨李冕膺行司直共檍子兵曹正郞洪大協進士洪大衡判敦寧任希曾子前縣監任好常姪幼學任季常行司直洪良浩子幼學洪樂浚庶子洪樂汶孫幼學洪祖榮洪錫榮行司直金尙集子幼學金裕鎭孫幼學金啓永行司直趙瑍行司直洪秀輔子行副司直洪仁浩行司直鄭存中孫幼學鄭世祐鄭世禎知中樞府事尹坊孫幼學尹永喆工曹判書邊得讓子幼學邊相岳童蒙邊慶百孫幼學邊重裕童蒙邊曾吉知敦寧宋濟魯子幼學宋冕純承命以次侍立引儀唱進箋耆臣四拜又引讀箋官進箋上曰節次稍久讀箋則只擧頭辭職銜及伏念以下恭惟以下俾除老人久立寒庭之勞可也讀箋訖上曰後四拜除之只唱俯伏興平身可也禮畢上曰大臣以下分班進前子孫皆令隨後陞殿樂性等曰雪意快霽日候稍暖伏未審聖體若何上曰一樣矣樂性等曰王大妃殿氣候何如上曰一樣矣樂性等曰惠慶宮氣候何如上曰一樣矣樂性曰臣等之昨日所被恩渥非但耆社之曠典抑亦往牒之未有雲漢昭回恩賜便蕃黃耉白髮相率蹈舞齊聲攢祝只是祝慶二字而已今又親臨受箋恩光無前臣等生老太平際此盛會斂福錫福已有宸章之頒降而區區祝嘏之心竊欲酬錫福之恩況此在廷耆臣生丁壽域無不康旺此豈群下之所自致也莫非聖人錫汝之恩前席獻慶無踰於此矣濟恭曰臣等沐兩朝雨露之恩俱登耆社獲參昨日之盛擧今又連進前席此豈區區綿薄者之所敢望者實賴壽域中陶甄之化昨參耆堂之班會者凡十四而八十之人筋力興居無異於六七十之人七耋者亦無異於五十以上之人壽域之稱猶屬例語區區下忱竊欲以此諸福仰謝錫汝之恩矣樂性曰耆臣在廷事曠簡冊呼嵩之忱情禮所在不能自已矣因與耆臣及參班諸臣三呼千歲承史侍衛以下皆齊聲呼千歲上曰新年之慶禮當前而諸耆臣有此齊祝予亦幸矣樂性濟恭等曰臣等今日之慶會固已曠古所罕而仰瞻元子侍坐此是吾東方億萬年無疆之休耆臣之一齊登筵實爲罕有伏願仰覩睿光克伸群情焉上曰唯樂性濟恭等進于元子前拜元子答拜樂性等跪進耆社盤羞果品元子謂樂性曰老人平安乎樂性曰年老無病今日入來矣因曰今日參班老人爲幾員乎元子曰十四人矣樂性曰摠計老人之年爲幾許乎元子曰一千四十九歲矣上曰耆臣人員及年數昨已聞而知之今聞耆臣進箋之擧自朝等待而坐此矣上曰以念舊記昔之意昨日御製猶未罄懷而兩元輔十四耆臣之同參殿最殆是耆社初有之盛擧今此進箋之日瑞雪初霽冬候晴佳予之感舊幸今不能自已況卿等逮事之心乎樂性等曰聖敎及此臣等之感聳欣祝人人同情而至於賤臣則癃病雖如此竊庶幾待到壬戌躬覩盛禮矣上曰癸巳往事殆若隔晨而親書耆臣之殿最又降煖飽之資時予侍坐歡幸交至故相韓判府之起舞亦一賁飾盛事今日諸臣有記得者乎檍曰故判書趙榮進同爲起舞矣上曰果然矣上曰進箋時刻定以午時者爲念耆臣赴公之勞矣晩來天晴日又暄暖今日之會若不偶然養老別無他需略備少饌聊與卿等共之命司謁各進一盤又命作樂以侑之上曰老人食有餘則分饋各其子孫又其餘包歸可也樂性曰臣等旣醉矣旣飽矣竊附鹿鳴天保之義明日進饌欲效獻芹之忱矣上曰明年又明年邦慶荐疊卿等少須之也上曰元子受卿等所進果品將有酬謝之意矣樂性等以次進前元子親頒黃曆各一件於耆臣又頒中曆各一件於耆臣子孫樂性等拜跪而受曰諸耆臣荷此恩頒感頌蹈舞無以爲謝願以諸老之齡齊獻於我元子矣是時耆臣子孫中童蒙俱進前元子召五歲童具玄壽玄壽曲拜于御榻之左仍拜元子前上敎允明曰此是卿之幾世孫耶允明曰臣之玄孫而得魯之子矣上曰竝卿而計爲五世也五世之同登一席豈不稀貴卿之福力可謂伯仲於領相矣具得魯之狀貌頗不草草早晩決科可期而待渠之科工果何如允明曰工夫能不浪游矣濟恭曰今日盛擧實賴壽域陶甄之化而其中尤有稀貴者耆臣尹坊聞是侍下云此豈不奇異乎上曰然乎果是稀異而此與偕老耆臣尤有別焉豈可無別般示意之擧乎仍命書傳敎曰今日進箋耆社諸臣中知中樞尹坊奉老康旺云聞甚稀貴衣資食物題給貞夫人南氏優數輸送水原留守李命植行司直洪良浩洪檍行副司直趙瑍知敦寧宋濟魯內外偕老令該曹衣資食物題給事分付以示尊年惠養之意綾恩君具允明一堂五世之同登筵席尤覺稀貴衣資及宴需拔例輸送事分付又命書榻敎曰儒生洪鎬基解停其時齋任一體解停慶科當前其外名以停擧者亦爲蕩滌仍命退諸臣以次退出
정조 17년
行都承旨蔡弘履坐左承旨李義弼坐右承旨徐榮輔坐左副承旨李冕膺坐右副承旨徐美修坐直同副承旨宋銓坐直注書二員未差假注書洪樂游仕金錫泰仕直事變假注書李弘達仕
정조 17년
中宮殿誕日大殿王大妃殿惠慶宮內閣政院玉堂朝廷二品以上六曹堂上兩司長官宗親儀賓口傳問安答曰知道
정조 17년
李冕膺啓曰禁衛營將官來言今日本營軍兵日次私習云矣敢啓傳曰知道
정조 17년
李冕膺啓曰御營廳將官來言今日本廳軍兵日次私習云矣敢啓傳曰知道
정조 17년
傳于徐美修曰侍衛軍兵毛具
정조 17년
傳于宋銓曰今日當出榜行司直鄭民始戶曹判書沈頤之行大司成李家煥讀券官加差行副司直南公轍兵曹佐郞柳師模掌樂正申光河對讀官加差
정조 17년
徐美修以兵曹言啓曰羽林衛將權綝前任南虞候五衛將高雲瑞前任羅州營將忠壯衛將鄭聖翰前任三陟營將俱在任所而上來間本廳番次苟艱云竝今姑改差何如傳曰允
정조 17년
徐美修以兵曹言啓曰今日殿座時別雲劍李敏輔時無職名口傳付軍職何如傳曰允
정조 17년
徐美修以訓鍊都監言啓曰今十二月十三日春塘臺殿座時因兵曹節目廣智營軍五十五名哨官韓遂勳西營軍四十名哨官金鼎燦率領設布帳外排立雜人一切嚴禁而竝待標信擧行依定式北營標下軍三十名除標信除出入直千摠具敍五率領集春門外把守事畢後還入直之意敢啓傳曰知道
정조 17년
徐美修以御營廳言啓曰今此春塘臺親臨柑製試取時依兵曹節目集春營入直軍五十名東營入直軍六十名新營入直軍一哨內各留十名餘皆除出入直千摠李漢棟把摠徐有建哨官金禹鼎吳敬常率領設布帳外環圍而東營集春營入直軍兵待標信擧行事畢後各還本處入直之意敢啓傳曰知道
정조 17년
癸丑十二月十三日辰時上御春塘臺柑製試取入侍時行都承旨蔡弘履左承旨李義弼右承旨徐榮輔左副承旨李冕膺右副承旨徐美修同副承旨宋銓假注書洪樂游金錫泰記注官安經心金良倜考官行判中樞府事朴宗岳行司直鄭民始戶曹判書沈頤之吏曹參判沈煥之大司成李家煥對讀官行副司直尹行任洪仁浩南公轍修撰李相璜副修撰崔獻重兵曹佐郞柳師模掌樂正申光河以次侍立上具翼善冠衮龍袍乘輿出延生門由明光門靑陽門御大次命美修書傳敎曰懸頉摠管許遞前望單子入之待下批牌招使之先侍衛後謝恩上曰時刻雖過晩遠近儒生盡會然後始許入場之意分付可也上曰大司成入侍賤臣承命出傳與大司成李家煥偕入上敎家煥曰親臨科場儒生之着揮項法雖當禁而日寒如此軍兵旣令毛具則宜示一視之意懸題後竝令許着而白衣與書冊各別申飭卿雖初當科場如有雜亂犯禁之弊難免不飭之失各別檢察再明日應講落點生以明日食堂早爲書入上齋生當試應製而近來士習之只望倖科不識應製之體重或赴或否惟意其所欲者專出於取便而近日以來此習陡長食堂數額太不成樣其故何哉幼學壯行將以事君而登科之前若是其不誠不實則出身之後何責其事君以實之義乎前後申飭非止一再則職在泮堂何不自下董飭而致勤提敎乎卿須各別申飭使之一齊赴試而如是申飭之後如有不赴者赴試者外明年慶科當竝不許赴元在外及有實故外使之錄名以置以爲憑考之地此意預爲曉諭俾各知悉可也有防曰武臣之宣薦如文官之弘錄薦選之法旣淸且嚴則今番宣傳官之所爲萬萬痛駭年前特敎定式何等截嚴則幺麽武弁之不有行首惟意僨薦至於無行首而修入薦單者非但前所未有之變怪其爲國體之虧壞尤當如何哉臣意則原薦卽令勿施更爲會薦之地似好矣上曰薦單之施與勿施姑捨是此事雖似細微關係亦自不少矣此輩之以薦事前後紛紜非止一再年前特令渠廳行首主其薦事俾杜渠輩紛挐之弊仍爲定式爲一受敎則文官之翰薦罷爲會圈而一奉敎主之弘錄則副學主之渠廳之以此定式亦此意也渠輩若有一分嚴畏之心雖使行不得之政渠當遵守之不暇而敢生偏賞之習至有僨薦之擧如渠蟣蝨之賤不畏國法若此之甚誠非細憂一則犯分二則犯分若不嚴加處分末流之弊其將無窮矣先朝甲子李廷壽處分時天威震疊將擧梟示之律而砲幾三放以仁元聖母仁惠之德特送標信而止之卿須明日率領宣薦禁軍出往慕華館梁埉李仁達沈有祖等大張威儀各別嚴棍絶島充軍可也朝廷當觀體貌莫如立紀綱予於文臣姑不爲嚴賜處分先從武弁而施法者此所以行遠必自邇登高必自卑之意也上曰儒生使之入場試官同爲行禮可也宗岳等以次行禮訖陞殿宗岳曰趁早勞動聖體若何上曰一樣矣宗岳曰王大妃殿氣候何如上曰一樣矣宗岳曰惠慶宮氣候何如上曰一樣矣上曰昨日耆臣事甚盛擧矣兩元輔之一時耆會事甚稀貴先朝親臨殿最設粥而饋之賜帛而煖之以予慕昔述事之心特命使之貶坐而今又設粥賜帛而侑之矣宗岳曰盛代勝事莫過於此臣聞來竊不勝感誦欽艶之至而臣等之日夜顒祝者獲覩壬戌侍殿下於耆社之宴矣上曰綾恩君之五世一堂福力誠壯矣而耆堂之偕老者凡四人又其中知敦寧宋濟魯年爲八十三歲而其夫人年爲八十六歲知事尹坊聞有老親云而老人筋力之强健無異少年莫非先王壽考之化矣宗岳曰然矣有防家煥等進柚子盤於御卓床上命頒柚子于試官承史侍衛訖仍命散頒于場內又命試官書御題其上常有龍賦訖命懸題宗岳曰儒生輩入場時頗有濟濟之樣頒柑後又無攫取之擧前後申飭之效果有之矣上曰然矣上曰監董堂上都廳入侍賤臣承命出與監董堂上趙心泰都廳李儒敬偕入進伏上曰築城形址其果周覽而所見何如心泰曰數日留連詳細遍審圖形以來矣上曰入之仍敎曰築城步數將爲幾步耶心泰曰合爲三千六百餘步矣上曰築城之遲速莫如方略之預先講究而以今所見訖役當在何年耶心泰曰專在於財力之多小工役之勤慢而南北門樓明年內可以成造矣上曰南北城堞亦可爲之乎儒敬曰平地築城易於山岸南北所築明年內可以訖功矣上曰浮石處石材優可入用耶心泰曰果然優多而遠不過五里之地其所運石引石之道似將不煩民力而可以運致矣上曰然則果好矣運石之路雖不修治可以運致乎心泰曰雪路當用雪馬又當用童車何必治道乎上曰日寒如此浮石之後必於歲後從便爲之築城方略如有講究者卿等退與摠理大臣面議爛商後逐條稟處可也命退心泰等承命先退上敎榮輔曰試所承旨盡爲收券後入稟可也上乘輿出靑陽門由明光門入延生門還內諸臣以次退出
정조 17년
癸丑十二月十三日未時上御便殿科次入侍時右副承旨徐美修假注書洪樂游金錫泰記注官安經心金良倜考官行判中樞府事朴宗岳行司直鄭民始戶曹判書沈頤之吏曹參判沈煥之大司成李家煥對讀官行副司直尹行任洪仁浩南公轍修撰李相璜副修撰崔獻重兵曹佐郞柳師模掌樂正申光河以次進伏訖宗岳曰承宣誤傳下敎致令臣等徑先登筵臣等不審之罪固萬萬惶悚而承旨亦難免做錯之失當該承旨推考何如上曰依爲之出擧條上命考官宗岳等以次考券元子侍坐取執命官筆親考一券滿篇亂點又爲貫珠訖書以二中紙背又書立春大吉四字又書太平二字諸臣莫不歡欣齊起仰瞻宗岳曰臣等適登前席獲覩睿光已不勝欣幸而試券之滿篇亂點等第之大書特書寶墨淋漓筆力雄傑實是吾東方無疆之休也此試券未知誰某之作而其所榮耀曠古罕有矣上親坼祕封訖命承旨讀奏仍敎曰綾恩君之福力壯矣此是綾恩君之曾孫而昨於進箋時見之矣今日之事果不偶然豈無拔例賜第之擧乎仍敎賤臣曰具得魯呼名以來而綾恩君亦爲率入之意分付可也賤臣承命呼新來塗墨進退訖上問姓名又問年歲得魯仰奏姓名又曰年爲二十三歲矣上曰綾恩君入侍可也綾恩君具允明進伏上曰卿之曾孫今日登科事甚稀異矣仍命示試券訖又敎曰其在飾喜之道特命賜第而卿家之三世立朝事事稀貴矣允明曰人家之科慶前後何限而伏見睿筆筆劃雄健寶彩輝煌如此恩榮前乎萬古後于千歲所未聞所未有之事矣上曰曾孫之科慶亦是罕聞而聞其生年則卽卿之回甲也亦爲奇異矣允明曰臣於柑製得忝科名而得魯生於回甲科於柑製在臣家亦不偶然矣上曰然乎然乎卿之福力壯矣壯矣命美修出給試券又命賜樂仍命退允明承命先退上曰諸試官所取試券進前合考可也合考訖命坼榜仍命書傳敎曰柑製居首二中幼學具得魯三上進士尹東壽竝直赴殿試三中生員鄭祐榮直赴會試三下幼學洪薳進士李日煒生員金鐮幼學徐沃修進士閔令儒各給二分次上進士李勉昇幼學韓象默李義樂李永健各紙壹卷賜給已召見外皆令明日待令仍命退諸臣以次退出
정조 17년
行都承旨蔡弘履坐左承旨李義弼坐直右承旨徐榮輔坐左副承旨李冕膺坐直右副承旨徐美修坐同副承旨宋銓坐注書二員未差假注書洪樂游仕金錫泰仕直事變假注書李弘達仕
정조 17년
傳于宋銓曰禮房承旨馳詣宗廟景慕宮奉審摘奸以來
정조 17년
傳于徐美修曰明日次對依例來會
정조 17년
傳于宋銓曰今聞故處士柳馨遠初命特贈執義加贈贊善例帶佐貳云然則今番贈職之吏議祭酒不可謂之加贈而又聞贈旨年月下以學行純備且有節義等語註錄安寶云今番亦當遵用是例矣加贈吏曹參判兼祭酒贊善則自當仍用安寶處註錄則舊註下加書加贈傳敎中句語事分付
정조 17년
有政吏批判書金思穆參判沈煥之參議李勉兢同副承旨宋銓進以趙時衡爲監察鄭天孝爲順懷墓守衛官
정조 17년
兵批判書徐有防進參判李鎭復入直參議尹弘烈參知金履成病右副承旨徐美修進以沈鑏林栽洙李孝承趙惠鎭吳載衍金鎭億閔喆沈公燁許稱趙達洙鄭必秀李濟遠爲宣傳官李恒林爲羽林將同知玄相勛僉知李觀成柳心源副護軍李文喆副司直金頤柱李鼎揆副司果尹悌東以上竝單付
정조 17년
以吏曹參議李勉兢牌不進罷職傳旨傳于徐榮輔曰只推
정조 17년
以成均館食堂儒生書啓傳于宋銓曰上齋生待題下應製明日朝食堂限午正設行至夕食堂許赴應製
정조 17년
以平安監司李秉模狀啓鐵箭武士元道英等起送事傳于徐美修曰上來後令兵判招見草記
정조 17년
李冕膺以兵曹言啓曰新除授南虞候李彦煐老母今年八十三歲法不當遠離赴任呈狀乞遞虞候之親年七十五歲以上者許遞其任載在法典依例改差何如傳曰允
정조 17년
徐美修以兵曹言啓曰依下敎臣進詣慕華館聚會一內禁軍等大張威儀罪人梁埉李仁達沈有祖拿入以傳敎內辭意分付後各嚴棍三十度梁埉全羅道靈光郡楸子島充軍李仁達羅州牧黑山島充軍沈有祖濟州牧充軍而竝出付畿營使之定驛子押送各其配所之意敢啓傳曰知道
정조 17년
李冕膺以訓鍊都監言啓曰依下敎本局知彀官具始昌決棍十五度之意敢啓傳曰知道
정조 17년
癸丑十二月十四日巳時上御暎花堂右承旨左副承旨右副承旨入侍時右承旨徐榮輔左副承旨李冕膺右副承旨徐美修假注書洪樂游記注官安經心金良倜以次進伏訖上曰入格儒生入侍出榻敎上曰賜第人呼新來以入其餘以榜次隨入可也賤臣承命進士尹東壽呼新來塗墨進退訖上敎東壽曰爾年幾何東壽曰四十六歲矣上曰爾之賦工幾許首耶東壽曰八百餘首矣命先退生員鄭祐榮等以次奏姓名訖上曰初試給分外賞格卽爲分給除四拜竝卽退去可也上曰前排入之宣傳官一竝拿入可也上曰今日殿座時侍衛置之出榻敎宣傳官李東善李周鳳金峻岳金鎭鼎柳相斗許彬元永獜田遇聖李儒燁柳相默朴友淵李應會以次拿入訖上曰一竝依法可也仍敎曰冒寒臨殿非爲決棍而已特出於尊國綱之意也首犯三宣傳旣令兵判各別嚴處爾等切勿欺隱其時委折一一仰奏可也東善等曰臣等下敎定式之後豈敢爲作戲之計而目見渠輩違越之擧不得嚴斥禁止只以報兵曹之說爲言而未免混歸於違式之科罪當萬死無辭可達矣上曰無論文武朝廷之臣一也爲臣子而一有不畏國法敢生偏倚之心無難違越之擧者爾等雖云無識目見此擧義當如鷹鸇之逐鳥雀而參下新入之人雖不足責至於參上以上之人屢經薦會旣知其昨年下敎之嚴截則無論大事小事事當視以金石之典而況著爲定式使行首主管薦剡而俾杜爾等紛挐沮戲之習乎梁埉輩之無難壞式恣意僨薦者揆以國綱萬萬無嚴而爾等之或立貳或袖手傍觀委折詳細一一直告可也周鳳曰臣則適以本病少避薦席而其間事實則金峻岳李儒燁目見李仁達之言辭悖慢先發報兵曹之論而臣亦以此參論矣上曰文臣之翰薦何等淸宦而猶可罷而爲圈則爾等之宣薦一事前後申飭不啻縷縷則固當仰遵之不暇而乃敢若是違越視之尋常者此莫非向來李潤慶生出獄門之故也潤慶之罪豈逭一律而特以好時之故姑施次律則爾等猶不知戢而若是濫猾乎命決棍至四度上曰許彬聞有實病姑先下之至十一度敎曰參下則先下之連爲勸杖可也至十三度又敎曰參上則下之堂上之罪亞於副行首連爲勸杖可也至十五度又敎曰竝下之仍敎曰如渠蟣蝨之類豈可親臨治罪而爲國重法之道有此臨殿之擧矣命拿出東善等以次拿出命書榻敎曰宣傳官梁埉沈有祖李仁達令兵判郊館開坐大張威儀嚴棍三十度島中充軍宣傳官李東善李周鳳金峻岳柳相斗許彬金鎭鼎元永獜田遇聖竝嚴棍汰去命書傳敎曰政官牌招開政上曰訓局擧行誠駭然矣命書榻敎曰訓鍊大將趙心泰推考命退承史以次退出
정조 17년
行都承旨蔡弘履坐左承旨李義弼坐右承旨徐榮輔坐左副承旨李冕膺坐右副承旨徐美修坐直同副承旨宋銓坐直注書徐有聞仕一員未差假注書洪樂游仕直事變假注書李弘達仕
정조 17년
李冕膺啓曰今日次對兩司長官當爲進參大司憲林蓍喆卽爲牌招諫院未肅拜呈告人員竝卽牌招何如傳曰允
정조 17년
傳于徐美修曰吏兵房承旨持褒貶啓本入侍
정조 17년
傳于徐美修曰大臣備局堂上引見
정조 17년
傳于宋銓曰諸承旨持公事入侍
정조 17년
以壯勇營今秋冬等褒貶啓本傳于徐美修曰近來各營無非權設衙門其中訓局官制稍能成樣軍器軍兵等色提調則大將例兼糧餉色提調戶判例兼使軍與餉勿令竝管者卽自古制法之本意本營亦倣是制兩提調各主分掌則貶目中大將職銜當依訓局例以提調書之而今日始見之書以大將反效禁御謬例難免不察而都提調磨勘大將姑不處分此後釐正事分付
정조 17년
以黃海水使李燁南兵使許任褒貶啓本傳于徐美修曰還下送
정조 17년
以全羅左水使曺命楫褒貶啓本傳于徐美修曰松政之不嚴鎭弊之莫甚豈有加於近日而所管邊將皆不敢書中書下萬萬駭然所當罷勘而以爲所重酬其勞之意姑爲分揀使之改修正上送事令兵判嚴飭行會
정조 17년
以忠淸水使李潤謙褒貶啓本傳于徐美修曰無一人居中居下是豈近密差遣之意乎使之改修正上送事回諭
정조 17년
以平安監司李秉模狀啓江界慈柞兩嶺地開墾令廟堂稟處事傳于徐榮輔曰玉洞闢土之效已如此慈柞兩嶺間六十里開墾不過節目中節目慈城等諸郡事有苦心今當申諭所請爲先依狀請施行事令廟堂卽爲行會俾勿如前倅報聞相混事一體嚴飭
정조 17년
兵曹口傳政事以李東植爲全羅兵使都摠經歷趙運永宣傳官吳載衍相換都摠都事柳和源宣傳官趙惠鎭相換都摠經歷金翰周宣傳官沈公燁相換
정조 17년
有政吏批判書金思穆參判沈煥之參議鄭大容右承旨徐榮輔進以尹光普爲修撰李遇濟爲副修撰贈戶議柳馨遠贈吏參兼祭酒贊善學行純備且有節義今番華城築城之略身在百年之前燭照今日之事在予可謂朝暮遇加贈事承傳
정조 17년
兵批判書徐有防進參判李鎭復病參議尹弘烈入直參知金履成病右副承旨徐美修進以梁成龜爲都摠經歷柳漢源爲訓鍊判官李海愚爲黃海水使鄭彦衡爲全羅右水使同知單李遇春
정조 17년
備忘記黃海水使李海愚下直長弓一張長箭一部片箭一部筒兒一箇賜給
정조 17년
徐榮輔以吏曹言啓曰贈執義柳馨遠嗣孫令該曹訪問以聞事命下矣問于本家則縣監柳詢乃其奉祀孫云矣敢啓傳曰知道陞敍調用可也
정조 17년
徐榮輔以吏曹言啓曰贈諡靖惠公密山君澯延諡今月二十五日定行於忠淸監營云矣敢啓傳曰知道
정조 17년
蔡弘履以戶曹言啓曰本曹郞廳及所屬各司官員今癸丑秋冬等褒貶依前例磨鍊以入而司䆃寺長興庫因提調赴燕不得磨勘之意敢啓傳曰知道
정조 17년
宋銓以禮曹言啓曰宗廟署社稷署各陵殿園墓景慕宮本曹郞廳弘文館藝文館春秋館四學童蒙敎官通禮院奉常寺典牲署掌樂院東西氷庫東西活人署禮賓寺內醫院東南關王廟惠民署典醫監圖畫署官員等今癸丑年秋冬等褒貶等第以入而觀象監司譯院承文院成均館管員等褒貶各其司領事都提調提調及堂上有故不得一體磨勘之意敢啓傳曰知道
정조 17년
宋銓以禮曹言啓曰今此所屬各司官員等褒貶時童蒙敎官金履禮與臣鍾顯有應避之嫌昭寧園守奉官鄭時儉與參判臣李洪載有應避之嫌中學兼敎授洪秀晩與參議臣尹行元有應避之嫌不得同議磨勘各爲別啓本以入之意敢啓傳曰知道
정조 17년
徐美修以兵曹言啓曰本曹今癸丑年秋冬等褒貶啓本中刀擦㺵處之意敢啓傳曰知道
정조 17년
徐美修以壯勇營都提調意啓曰本營從事官及諸將官今癸丑秋冬等褒貶磨勘以入之意敢啓傳曰知道
정조 17년
徐美修以壯勇營言啓曰本營將校軍兵今癸丑秋冬等勤慢磨勘啓本中二處刀擦之意敢啓傳曰知道
정조 17년
徐美修以壯勇營言啓曰本營諸將校各哨色頭目軍及統首等今癸丑秋冬等勤慢磨勘以入之意敢啓傳曰知道
정조 17년
徐美修以訓鍊都監都提調意啓曰本局從事官禁松參軍及諸將官等今癸丑秋冬等褒貶磨勘以入去壬子年春夏等秋冬等癸丑年春夏等褒貶亦當追磨勘而其時從事官將官已多遞易依例蕩滌之意敢啓傳曰知道
정조 17년
徐美修以禁衛營都提調意啓曰本營從事官及諸將官今癸丑秋冬等褒貶磨勘以入之意敢啓傳曰知道
정조 17년
徐美修以御營廳言啓曰今癸丑年秋冬等褒貶依例磨勘以入之意敢啓傳曰知道
정조 17년
徐美修以御營廳言啓曰本廳別將鄭觀采今姑改差前別將李鴻運仍任何如傳曰允
정조 17년
李義弼以工曹言啓曰本曹郞廳今癸丑年秋冬等褒貶及屬司尙衣院繕工監掌苑署瓦署造紙署典涓司今癸丑年秋冬等褒貶合七度磨勘以入而屬司尙衣院今癸丑年春夏等褒貶因該司提調之有故限內不得磨勘其時官員亦多有遷轉者依近例蕩滌之意敢啓傳曰知道
정조 17년
徐榮輔以敦寧府言啓曰府郞廳等矣今秋冬等褒貶等第當爲磨勘而首堂上在外未肅拜限內不得爲之之意敢啓傳曰知道
정조 17년
徐榮輔以儀賓府言啓曰本府郞廳今癸丑年秋冬等褒貶當爲磨勘而首堂上昌城尉臣黃仁點奉命出疆限內不得磨勘之意敢啓傳曰知道
정조 17년
徐榮輔以吏曹言啓曰孟山縣監徐潤璞以六年窠守令三次居中寶城郡守李檍以三年窠守令二次居中其不治可知竝依例罷黜何如傳曰允
정조 17년
徐榮輔以吏曹言啓曰今日本曹開拆坐起時考見諸道褒貶啓本則載寧郡守李熙燮忠州牧使金履珪永柔縣令徐弘輔渭原郡守李性默題目全無褒語宜置中考而置諸上考价川郡守趙岐淸風府使徐簡修題目俱有貶意宜置下考而置諸中考致勤點下三和府使李運昌以質故近鈍勤不言病爲目漣川縣監金養直以且略旣往以責方來爲目三登縣令李普衍以觴不妨務爲目則宜置中考而置諸上考祥原郡守李潤集以盍守已志宜圖終譽爲目興海郡守李壽哲以雖無顯疵或招浮謗爲目眞寶縣監朴應煥以宜戢鄕猾爲目碧沙察訪李春華以謗何及聞爲目則宜置下考而置諸中考殊無嚴明殿最之意諸道道臣竝推考警責渭原郡守李性默依定式罷黜載寧郡守李熙燮忠州牧使金履珪永柔縣令徐弘輔竝中考施行价川郡守趙岐淸風府使徐簡修竝下考施行祥原郡守李潤集興海郡守李壽哲眞寶縣監朴應煥碧沙察訪李春華竝罷黜何如傳曰允
정조 17년
徐美修以兵曹言啓曰拆見諸道褒貶啓本則全羅右水使李東植啓本中木浦萬戶都喜甲題目宜置中考而置諸上考致勤點下殊無嚴明殿最之意該帥臣推考警責都喜甲中考施行黃海兵使姜五成啓本中東里僉使許礛勉在終始爲目則宜置中考而置諸上考位羅萬戶徐廷潤弛禁宜警爲目文山萬戶丁昌百嶺飭或疎爲目長壽別將崔好純盍勉禁斫爲目則竝宜置下考而置諸中考統制使申大顯啓本中彌助項僉使池得球益勉禁政爲目赤梁僉使李大興縱欠束濕爲目則竝宜置中考而置諸上考江華留守尹師國啓本中德津萬戶劉寬澤恕以旣往爲目則宜置中考而置諸上考濟物萬戶鄭光周聽胡不明爲目文殊別將吳性畦差欠詗飭爲目則竝宜置下考而置諸中考平安兵使柳孝源啓本中車嶺僉使金鼎澤莫曰無譽何曾有毁爲目古城僉使高應濂浮謗宜恕爲目夞怪萬戶具命德謗豈盡信益勉謹愼爲目則竝宜置中考而置諸上考西林僉使李元熙毁譽相半實效未著爲目廣坪權管金鼎九糴謗胡至爲目於汀灘權管權載恒引滿宜警爲目則竝宜置下考而置諸中考平安監司李秉模啓本中龍淵別將康悟謙姑恕微謗校宜加戢爲目則宜置下考而置諸中考殊無嚴明殿最之意各該道帥臣推考警責東里僉使許礛彌助項僉使池得球赤梁僉使李大興德津萬戶劉寬澤車嶺僉使金鼎澤古城僉使高應濂夞怪萬戶具命德竝中考施行位羅萬戶徐廷潤文山萬戶丁昌百長壽別將崔好純濟物萬戶鄭光周文殊別將吳性畦西林僉使李元熙廣坪權管金鼎九於汀灘權管權載恒龍淵別將康悟謙竝下考施行而其中夞怪萬戶具命德自臣曹今以中考施行爲請矣壬子六月二十三日傳敎內江界所管邊將以宣薦拔例差送之類五考連上則外職陞遷其間一考居中則令帥臣拿致決棍懲勵連中或間次中及居下者令本府使決棍卽其地充軍事旣奉傳敎依承傳令帥臣拿致決棍懲勵之意分付平安兵使柳孝源處何如傳曰允
정조 17년
行都承旨蔡弘履坐左承旨李義弼坐直右承旨徐榮輔坐左副承旨李冕膺坐直右副承旨徐美修坐同副承旨宋銓坐注書徐有聞仕一員未差假注書洪樂游仕直事變假注書李弘達仕
정조 17년
徐美修啓曰新除授全羅兵使李東植時在道內右水營任所而有除朝辭赴任之命矣密符則以前所授密符仍佩諭書則安寶使院吏齎傳何如傳曰允